OpenLLM-France/wikimedia huggingface dataset:
# Bizkaiko demografia

2005ean 1.135.847 biztanle zituen Bizkaiak. Dentsitatea 512.34 biz/km$^2$ekoa da. Bi datu hauekin Euskal Herriko herrialderik populatuena da. Espainiako probintzien artean dentsitate altuena duen 3.a da eta populazioari dagokionez 9.a.

### Biztanleria

Biztanleriaren eboluzioa sexuaren arabera banatzen badugu honakoak dira datuak:
Eskualdeen arabera banaketa egitekotan populazioaren gehiengoa Bilbo Handian bizi da. Hala ere populazioa asko murriztu da 1981etik 2001erako tartean. Mungialdean, kontrara, igo egin da.

### Jaiotzak eta heriotzak

Hurrengo grafikatan ikusten denez azkeneko hamar urteetatik guztietan heriotza gehiago egon dira jaiotzak baino. Bakarrik 2007ean jaio dira emakumezko gehiago hil direnak baino. Datu hauek argi uzten dute populazioaren jaitsiera natural bat dagoela. (Iturria: Eustat)

### Migrazioak

Migrazioei dagokionez bi tendentzia nagusi eman izan dira azkeneko urteetan. Hasiera batean 1980ko hamarkadako industria krisiaren ondorioz aurreko hamarkadetan etorritako hainbat langile berirro ere euren jaioterrietara itzuli ziren, saldo negatiboa emanez. Baina 2000 urtetik aurrera tendentzia hori alderaztu eta saldoa positiboa da. Ez dago ezberdintasun handirik migrazioetan gizon eta emakueen artean.

### Herrigunerik populatuenak

* >%10
* %5-10
* %1-5
* %0-1
* %-2,5-0
* %-5 - -2,5
* <%-5
Eustaten 2016ko datuei erreparatuz, Bizkaiko 10 udalerri populatuenak hauek dira:
Bizkaiko 10 udalerri nagusiak hauek dira:
Populaziorik txikiena duen herria Arakaldo da, 95 biztanlerekin.

## Kanpo estekak

* Datuak: Q12255341
# Bizkaiko golkoko gudua

Bizkaiko golkoko gudua 1592ko azaroan gertaturiko itsas-gudua izan zen, Pedro Zubiaurrek zuzendutako bost urkak eta sei gerraontzik lagundutako 40 itsasontzi ingelesek osatutako konboi baten artean.

## Aurrekariak

Henrike III.a Frantziakoaren hilketaren ondoren, Henrike III.a Nafarroakoa protestanteak frantziar koroa bereganatu zuen. Liga Katolikoak, Sixto V.a aita santuak eta Filipe II.a Espainiako erregeak Frantziako erregetzat aitortzeari uko egin zioten. Hori zela eta, Espainiako erregeak 1590ean Juan del Águila burua zuen espedizio bat bidali zuen Frantziara.
Ingelesek, 1585ean hasitako gerragatik, protestante eta Espainiaren etsai gisa, Henrike Nafarroakoari lagundu eta tropak bidali zituzten Frantziara.

## Gatazka

Pedro Zubiaur buru zuen ontzidiak ingeles ontzidia eraso zuen bere bandera-ontziari eraso eta su emanez, eta horrek nahasmen handia sortu zuen konboi ingelesaren artean. Handik gutxira, sei ontziz osatutako beste eskuadra ingeles bat (Elisabet I.a erreginak frantziar protestanteei laguntzeko Bordelera bidaliak) batailara iritsi zen, eta konboia defendatzen saiatu ziren. Borroka gogorren ondoren, espainiarrak garaile atera ziren batailan, ingeles itsasontzietako batzuk oso kaltetuak izan baitziren eta beste hiru harrapatu baitzituzten.

## Ondorioak

Pedro Zubiaur buru zuen ontzidiak, Ingalaterrako ontzidia baino txikiagoa izan arren, herrialde horretako ontziei aurre egin zien, arrakasta handia lortuz.
Zubiaurren ibilbiderako arrakasta izan zen, ospea eman ziona. Gero ingelesen aurkako gudu are garrantzitsuagoak borrokatu zituen, hala nola Blayeko gudua 1593an eta Kornuallesko gudua 1595ean.

## Erreferentziak

* Arsenal, León./Prado, Fernando. Rincones De Historia Española. Editorial EDAF S.L. Madril 2008. ISBN 978-84-414-2050-2
* Fernández Duro, Cesáreo (1898). Armada Española desde la unión de los reinos de Castilla y Aragón. III. lib.. Madril.
* Extractos de las juntas celebradas por la Real Sociedad Bascongada de los amigos del país, en la villa de Bilbao por julio de 1790. Gasteiz. 1790.
* MacCaffrey, Wallace T. (1994). Elizabeth I: War and Politics, 1588-1603. Princeton. Princeton University Press. USA. ISBN 978-0-691-03651-9
* Gracia Rivas, Manuel. En el IV Centenario del fallecimiento de Pedro Zubiaur, un marino vasco del siglo XVI. Itsas Memoria. Untzi Museoa. Donostia 2006.

## Kanpo estekak

* Datuak: Q16243586
# Bizkaiko autobus garraio enpresak

Hau Bizkaiko garraio enpresen zerrenda da.

## Auzobusa

Zornotza erdigunea eta inguruko auzo eta industrialdeak batzen dituen autobus zerbitzua da. 2010eko uztailaren 5ean jarri zen martxan.

## Bermibusa

2010eko apirilaren 6an Bermeon ezarritako autobus zerbitzua da.

## Bilbobus

Bilboko udalerri barneko autobus zerbitzua da, Veolia Transporte Bilbao S.A.U. enpresa pribatuak kudeatzen duena.

## Bizkaibus

Bizkaiko Bizkaiko Foru Aldundiak eskaintzen duen hiriarteko autobus zerbitzuaren izen komertziala da.

## Erandioko Herri Autobusa

Erandioko udalak eskaintzen duen herri barneko autobus zerbitzua da. Linea bi ditu eta Erandioko auzoak herriaren erdigune eta Bilboko metroaarekin batzen ditu.

## Etxebarri Bus

Etxebarriko udalerrian autobus zerbitzua eskaintzen duen enpresa publikoa da, Bilboko metroa udalerriko kanpoaldeko eta erdiguneko auzoekin batzeko asmoarekin.

## Kbus

Barakaldo udalerriko hiri-barruko autobus zerbitzua da. Bi linea ditu eta Barakaldoko tranbia martxan jarri arte eskaintzen den zerbitzua da.

## Sopelbus

Sopelako udalerrian autobus zerbitzua eskaintzen duen enpresa publikoa da. Sopelako herria, Bilboko metroaren geltokia eta hondartza batzen ditu.

## Kanpo estekak

* Datuak: Q12255338
# Bizkaiko futbol taldeen datu historikoak

Futbolaren historian zehar, bizkaitar bi taldek jokatu dute Espainiako Futboleko Lehen Mailan, bost taldek Bigarren Mailan eta hamalau taldek Bigarren B Mailan. Taldeak honako hauek dira: Barakaldo, Sestao, Bilbao Athletic, Lemona, Leioa, Zalla, Zamudio, Portugalete, Bermeo, Gernika, Cultural de Durango, Basconia, Indautxu, Santurtzi, Amorebieta, Arenas de Getxo y Erandio.

### Sailkapen historikoak

Lehen Maila :
| Zbk. | Taldea | Denboraldi | Puntu | Partida |
| 1 (5) | Athletic Club | 84 | 3243 | 2686 |
| 2 (45) | Arenas Club | 7 | 107 | 130 |
Bigarren Maila :
| Zbk. | Taldea | Denboraldi | Puntu | Partida |
| 1 (35) | Barakaldo | 30 | 776 | 850 |
| 2 (46) | Sestao S. C. | 17 | 540 | 584 |
| 3 (50) | Bilbao Athletic | 13 | 488 | 500 |
| 4 (56) | Indautxu | 13 | 390 | 410 |
| 5 (90) | Basconia | 6 | 164 | 184 |
| 6 (115) | Arenas Club | 6 | 89 | 104 |
| 7 (132) | Erandio | 2 | 35 | 44 |
Bigarren B Maila :
| Zbk. | Taldea | Denboraldi | Puntu | Partida |
| 1 (1) | Barakaldo | 30 | 1567 | 1140 |
| 2 (6) | Bilbao Athletic | 26 | 1393 | 988 |
| 3 (29) | Lemona | 20 | 923 | 760 |
| 4 (36) | Sestao | 19 | 896 | 722 |
| 5 (125) | Gernika | 8 | 362 | 304 |
| 6 (135) | Bermeo | 7 | 335 | 266 |
| 7 (151) | Basconia | 8 | 284 | 304 |
| 8 (169) | Amorebieta | 4 | 229 | 152 |
| 9 (172) | Cultural Durango | 6 | 222 | 228 |
| 10 (216) | Santurtzi | 4 | 127 | 152 |
| 11 (224) | Erandio | 4 | 117 | 152 |
| 12 (269) | Zalla | 2 | 71 | 76 |
| 13 (295) | Leioa | 1 | 48 | 38 |
| 14 (306) | Zamudio | 1 | 40 | 38 |
| 15 (312) | Portugalete | 1 | 37 | 38 |
| 16 (327) | Arenas Club | 1 | 28 | 38 |
| 17 (342) | Getxo | 1 | 22 | 38 |
Mejor temporada de un equipo vizcaíno en Segunda B
| Denboraldia | Taldearen sailkapena | Pt | J | AG | KG |
| 2001-02 | 1- Barakaldo | 79 | 38 | 61 | 19 |
| 1997-98 | 1- Barakaldo | 76 | 38 | 57 | 28 |
| 1997-98 | 2- Bilbao Athletic | 74 | 38 | 51 | 35 |
| 2012-13 | 3- Bilbao Athletic | 71 | 38 | 64 | 35 |
| 2013-14 | 1- Sestao River | 71 | 38 | 61 | 41 |
| 1998-99 | 2- Bermeo | 70 | 38 | 49 | 35 |
| 1998-99 | 3- Barakaldo | 69 | 38 | 50 | 27 |
| 2002-03 | 2- Barakaldo | 68 | 38 | 55 | 36 |

## Kanpo estekak

* Datuak: Q25473750
# Binningen

Binningen Suitzako udalerria da. Basilea Herrialdea kantonamenduan dago, Arlesheim barrutia barrutian. 2014an 15,675 biztanle zituen 4,43 kilometro koadrotan banatuta.

## Mugakideak

Honako udalerri hauekin egiten du muga:
Oberwil (BL) Bottmingen Allschwil Basilea

## Demografia

Hona hemen biztanleriaren bilakaera:

## Klima

Datu klimatikoak (Basilea/Binningen) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.6 | 5.8 | 9.9 | 14 | 18.4 | 21.7 | 24.2 | 23.5 | 20.3 | 14.8 | 8.3 | 4.5 | 14.1 |
| Batez besteko tenperatura (ºC) | 0.9 | 2.4 | 5.6 | 9.1 | 13.1 | 16.3 | 18.5 | 17.7 | 14.8 | 10.1 | 4.9 | 1.8 | 9.6 |
| Batez besteko tenperatura minimoa (°C) | -1.9 | -0.7 | 1.7 | 4.4 | 8.1 | 11.1 | 13 | 12.8 | 10.4 | 6.6 | 2 | -0.8 | 5.6 |
| Pilatutako prezipitazioa (mm) | 51 | 49 | 51 | 64 | 84 | 87 | 79 | 87 | 62 | 51 | 59 | 54 | 778 |
| Prezipitazio egunak (≥ 1 mm) | 10.1 | 9.4 | 10.8 | 11.3 | 12.6 | 10.9 | 9.5 | 10.3 | 8.3 | 8.4 | 10 | 9.8 | 121.4 |
| Iturria: MeteoSchweiz ||||||||||||||

## Erreferentziak

* ↑ (Alemanez) Swiss Federal Statistical Office. STAT-TAB Bevölkerungsentwicklung nach Region, 1850-2000. .
* ↑ MeteoSwiss. Average Values-Table, 1961-1990. .

## Kanpo estekak

* Datuak: Q69621
* Multimedia: Binningen, Switzerland / Q69621
# Binnenmaas

Binnenmaas (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 28.960 biztanle zituen.

## Herriak

Udalerria honako herriek osatzen dute:
* Blaaksedijk
* 's-Gravendeel
* Goidschalxoord
* Greup
* Heinenoord
* Maasdam (herriburua)
* Mijnsheerenland
* Puttershoek
* Westmaas

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q863961
* Multimedia: Binnenmaas / Q863961
# Binningen (Renania-Palatinatua)

Binningen Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 681 biztanle zituen 6,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635517
* Multimedia: Binningen (Eifel) / Q635517
# Binns etxea

Binns etxea, ofizialki House of the Binns, Eskoziako Mendebaldeko Lothian eremu administratiboan dagoen jauretxe historiko bat da. Gaur egungo eraikina 1621-1630 eraiki zen, eta historikoki Dalyell familiaren bizilekua izan da.
Binns izendapenak Eskoziako gaelerazko bens ("muinoak") hitzetik datorkio, eraikina bi muinoen artean baitago.
* Datuak: Q5915597
* Multimedia: House of the Binns / Q5915597
# Binokular (argipena)

Binokular hitzak adiera zenbait ditu:
* ikusmen binokularra, bi begi edo leiarrezko ikusmena (adibidez, mikroskopio binokularraren bitartez), estereoskopia ahalbidetzen duena;
* binokularrak edo prismatikoak, urrutiko objektuak ikusteko gailu optikoak.
# Binomio

Matematikan, binomioa bi gai dituen polinomio bat edo bi monomioren batura da. Batuketaz edo kenketaz loturiko bi gai dituen adierazpen aljebraiko bat da, aldagaiak eta zenbakiak dituena. Binomioetan gai bakoitzaren berretzailea zenbaki naturala izan behar da. Adibidez, hauek guztiak binomioak dira:
   * $x^{2}-4\,$
   * $x^{2}-y\,$
   * $a-b\,$
   * ${\frac {x}{4}}-{\sqrt {3}}\,$
   * $x-{\sqrt {2}}y\,$
Eskuarki, ez dira binomiotzat jotzen:
   * $x^{\frac {3}{2}}+1\,$
   * ${\frac {x}{y}}-z\,$
   * $4^{x}+2\,$
   * $x-{\sqrt {y+2}}\,$

## Binomioen arteko eragiketak
### Binomio eta monomio baten biderketa

Monomio bat eta binomio bat biderkatzen direnean, erregela hau jarraitu behar da:
    $c(a+b)=ca+cb\,$
c gaiari faktore komuna deritzo.
       ${\begin{array}{rrr}&a&+b\\\times &&c\\\hline &ca&+cb\end{array}}$
Adibidez,
    $3x(4x-6y)=(3x)(4x)+(3x)(-6y)=12x^{2}-18xy\,$

### Bi binomioen biderketa

Bi binomio honela biderkatzen dira:
    $(a+b)(c+d)=ab+ad+bc+bd\,$

### Binomio baten karratua

Binomio baten karratua honela osatzen da:
    $(a+b)^{2}=(a+b)\times (a+b)\,$
Garatuz:
       ${\begin{array}{rrr}&a&+b\\\times &a&+b\\\hline &+ab&+b^{2}\\a^{2}&+ab&\\\hline a^{2}&+2ab&+b^{2}\end{array}}$
Labur:
    $(a+b)^{2}=a^{2}+2ab+b^{2}\,$
Adibidez:
    $(x+3)^{2}=x^{2}+2\times 3\times x+3^{2}=x^{2}+6x+9\,$
Binomioko gaien kenketa egiten denean berriz:
    $(a-b)^{2}=(a-b)\times (a-b)$
Gaiz gai biderkatuz:
       ${\begin{array}{rrr}&a&-b\\\times &a&-b\\\hline &-ab&+b^{2}\\a^{2}&-ab&\\\hline a^{2}&-2ab&+b^{2}\end{array}}$
Labur:
    $(a-b)^{2}=a^{2}-2ab+b^{2}\,$
Adibidez,
    $(2x-3y)^{2}=4x^{2}-12xy+9y^{2}\,$

### Binomio konjugatuak

Binomio konjugatuen biderketa honela definitzen da:
    $(a+b)(a-b)\,$
Gaiz gai:
${\begin{array}{rrr}&a&+b\\\times &a&-b\\\hline &-ab&-b^{2}\\a^{2}&+ab&\\\hline a^{2}&&-b^{2}\end{array}}$
Labur: $(a+b)(a-b)=a^{2}-b^{2}\,$
Adibidez:
    $(3x+5y)(3x-5y)=(3x)^{2}-(5y)^{2}=9x^{2}-25y^{2}\,$

## Kanpo estekak

* Datuak: Q193623
* Multimedia: Binomial theorem / Q193623
# Binormal

Geometria diferentzialean, binormala, kurba baten puntu batean, puntu horretako plano oskulatzailearekiko perpendikularra den bektorea da. Bektore hori bektore ukitzailearekiko eta bektore normalarekiko perpendikularra da, eta sistema ortogonala eratzen dute hirurek.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Binormal. .

## Kanpo estekak

* Datuak: Q9171817
# Binniehill

Binniehill, Eskoziako gaeleraz: Am Binnean, Eskoziako udalerri bat da, Falkirk eremu administratiboan.

## Kanpo estekak

* Datuak: Q4914447
* Multimedia: Binniehill / Q4914447
# Binsfeld

Binsfeld Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 1.115 biztanle zituen 9,96 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569315
* Multimedia: Binsfeld (Eifel) / Q569315
# Burgue-Erango-Erreiti

Burgue-Erango-Erreiti Euskal Herriko udalerri konposatu zahar bat da, Nafarroa Beherea lurraldean kokatuta. Agaramont eskualdean dago, Donibane Garazi hiriburutik 46,1 kilometrora. Altuera 12 eta 166 metro artekoa da, eta 16,77 km²-ko azalera hartzen du.
Udalerria Burgue (herriko etxea dagoen tokian), Erango eta Erreiti herrietako lurrek osatzen dute. 1973ko urtarrilaren 1an sortu zen, aurreko hiru udalak desagertu zirenean, eta 1977ko azaroaren 15ean desegin zen, Erango eta Burgue-Erreiti udalerrietan banandu zenean.
Bertako biztanleak burguetarrak, erangoarrak eta erreitiarrak ziren.

## Izena

Burgue-Erango-Erreiti beste hizkuntza batzuetan ere ezagutzen da, hala nola:
* frantsesez: Bergoue-Arancou-Viellenave
* nafar erromantzez edo aragoieraz: Bergui-Arancón-Villanueva
* okzitanieraz: Bergüei, Aranco e Vièlanava edo Vergüei, Aranco e Vièlanava

### Etimologia

Udalerriaren izena osatzen duten herrien izenek osatzen dute, hau da, Burgue, Erango eta Erreiti, gidoi batez elkartuta. Hiriburua den herria, Burgue, da lehena. Frantsesezko Erreiti (Viellenave-sur-Bidouze) izenaren luzera dela eta, izen konposatua erabiltzen denean bakarrik murriztu da Viellenave partera, nahiz eta bakarrik dagoen herria izendatzeko forma osoa erabiltzen den frantsesez antzeko izenak dituzten beste herrietatik bereizteko. Prozesu hori gainerako hizkuntza erromantzeek errepikatu dute asimilazioz, okzitanieraz izan ezik, hizkuntza horretan koordinazioaren uztarketekin tradiziozko lotura mantentzen baita.

## Historia

1973ko urtarrilaren 1ean Bidaxuneko kantonamenduko Burgue, Erango eta Erreiti antzinako udalerriak batu eta Burgue-Erango-Erreiti udalerria sortu zuten.
1977ko azaroaren 15ean udalerria desegin zen:
* Erango, berriro udalerri independente bihurtu zen
* Burgue eta Erreiti antzinako udalerriak elkarrekin jarraitu eta Burgue-Erreiti izeneko udalerri berria sortu zuten.

## Oharrak

* ↑ /buʁ̞ɣ̞ú$^e$ eʁ̞ánɣ̞ò eʁe.íti/ ahoskatua (laguntza)

## Ikus, gainera

* Agaramont
* Nafarroa Beherea

## Kanpo estekak

* Datuak: Q2897134
# Burgstetten

Burgstetten Alemaniako udalerria da. Baden-Württemberg estatuan dago, [[Rems-Murr barrutia|Rems-Murr]] barrutian. 2014an 3.582 biztanle zituen 10,29 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80458
* Multimedia: Burgstetten / Q80458
# Burgu (hirigintza)

    Artikulu hau hiri-hazkunde formari buruzkoa da; Arabako herria gaitzat duena beste hau da: «Burgu»
Burgua (latinez burgus) Erdi Aroaren bukaerako hiri-hazkunde forma mota bat da. Hiribilduaren menpeko herrixka erdi-antolatua zen, eskuarki harresiez gotortua. Erdi Aroaren hasieran gaztelu txikiei ere burgu esaten zitzaien. Ingelesezko borough termino administratiboaren jatorria da ere bai. Herrixka gotortu horiek izan ziren ondorengo burgu-hiri askoren hazia. Burgu izendatzeak ez zuen zerikusirik herriaren tamainarekin edo ondasunekin, erregeak hartutako erabakiarekin baizik.
Hazkundearen ondorioz burguek tamaina esanguratsua lortzen zutenean, merkataritza-funtzioak bereganatzen zituzten, eta aldameneko hiribilduarekin liskarrak sortzen ziren maiz, Iruñean gertatu bezala, non ika-mikek Nabarreriako Gerra eragin baitzuten.
Burguan bizi zirenei burgesak esaten zitzaien, geroago terminoaren esanahia denboraren poderioz erabat aldatu den arren. Burgesek estatus zibil berezia zuten, liber burgus izenekoa (burgu askea), zeinak eskubide eta betebehar jakinak ekartzen baitzituen.
Burguaren harresien inguruko eremuari faubourg esaten zitzaion (non "fau" latinezko "foris" terminotik datorren: kanpo). Denborarekin, faubourg-a eraikiak burgua inguratzen zuen maiz, harekin batera herri handiago bat sortuz.

## Erreferentziak

* ↑ (Ingelesez) Morris, A.E.J.. (1996). History of Urban Form: Before the Industrial Revolution. (3. argitaraldia) Prentice Hall ISBN 0582301548. (Noiz kontsultatua: 2010-02-13).
* ↑ (Ingelesez) Ertaroko hiri ingelesen inguruko terminoen glosategia (ikus borough, burgage eta burgess).

## Ikus, gainera

* Iruñeko burguak
* Bastida (hirigintza)

## Kanpo estekak

* Datuak: Q142085
# Burgu usteldu

Burgu usteldua (ingelesez: rotten borough) biztanle gutxiko hauteskunde-barrutia da, hauteskunde sistemari esker biztanle asko duten beste hautagai dituena. Itxuraldatze honek hauteskundeetako iruzur eta klientelismo eragiten zituen.
Izena XIX. mendeko Erresuma Batuan sortu zen, izan ere, garai haietan Kornuallesek (Cornish rotten boroughs) Eskoziak beste hautagai zituen Legebiltzarrean. Barruti batzuk jauntxoen eskuetan edo, hobe esanda, patriketan (ingelesez pocket borough deituak) zeuden.
Burgu edo borough hauek errege-foru edo Royal Chart baten bitartez Komunen Ganberarako bi hautagai izendatzeko eskubidea zuten eta, biztanleria aldatu arren, eskubidea mantentzen zuten. Adibidez, Old Sarum burguak XII. mendean katedraldun hiri bat zen baina denboraren poderioz bere biztanleak gertuko Salisburyra mugitu ziren. XIX. mendean Wiltshireko herri honek 3 etxe eta 7 boto-emaile zituen baina bi legebiltzarkide hautatzen zituen.
1832ko Reform Act Legeak 57 burgu usteli kendu zien ordezkaritza. Hona hemen:
| Aldborough, North Riding of Yorkshire Aldeburgh, Suffolk Amersham, Buckinghamshire Anstruther, Fife Appleby, Westmorland Beeralston, Devon Bishop's Castle, Shropshire Bletchingley, Surrey Boroughbridge, North Riding of Yorkshire Bossiney, Cornwall Brackley, Northamptonshire Bramber, Sussex Callington, Cornwall Camelford, Cornwall Castle Rising, Norfolk Corfe Castle, Dorset Downton, Wiltshire Dunwich, Suffolk East Grinstead, Sussex East Looe, Cornwall Fowey, Cornwall Gatton, Surrey Great Bedwyn, Wiltshire Haslemere, Surrey Hedon, East Riding of Yorkshire Heytesbury, Wiltshire Higham Ferrers, Northamptonshire Hindon, Wiltshire Ilchester, Somerset | Lostwithiel, Cornwall Ludgershall, Wiltshire Milborne Port, Somerset Minehead, Somerset Mitchell edo St Michael's, Cornwall New Romney, Kent Newport, Cornwall Newton, Lancashire Newtown, Isle of Wight Okehampton, Devon Old Sarum, Wiltshire Orford, Suffolk Plympton Erle, Devon Queenborough, Kent Saltash, Cornwall Seaford, Sussex St Germans, Cornwall St Mawes, Cornwall Steyning, Sussex Stockbridge, Hampshire Tregony, Cornwall West Looe, Cornwall Wendover, Buckinghamshire Weobley, Herefordshire Whitchurch, Hampshire Winchelsea, Sussex Wootton Bassett, Wiltshire Yarmouth, Isle of Wight |

## Erreferentziak

* ↑ (Ingelesez) Phillips, John A.; Wetherell, Charles. (1995). «The Great Reform Act of 1832 and the Political Modernization of England» The American Historical Review 100 (2): 411–436. doi:10.2307/2169005..

## Kanpo estekak

* Datuak: Q573455
# Burgthann

Burgthann Alemaniako udalerria da. Bavaria estatuan dago, [[Nurenberg Land (barrutia)|Nurenberg Land]] barrutian. 2014an 11.121 biztanle zituen 39,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q508162
* Multimedia: Burgthann / Q508162
# Burgtheater

Burgtheater (euskaraz Gorte Inperialeko Antzokia) Austriako Viena hiriburuan dagoen antzokia da. Jatorriz, K.K. Theater an der Burg izena zuen, 1920an K.K. Hofburgtheater izena jaso zuelarik. Austria eta Vienako Antzerki Nazionalaren egoitza da.
1741ko martxoaren 14an Maria Teresa I.a Austriakoak bere lorategitik hurbil antzoki bat izateko asmoz eraikia izan zen, 1776an haren seme Josef II.ak Alemaniar Antzoki Nazionala deituarazi zuelarik.
Antzoki honetan Mozartek hiru opera estreinatu zituen: Die Entführung aus dem Serail (1782), Le nozze di Figaro (1786) eta Così fan tutte (1790). 1794tik aurrera antzokiak "K.K. Hoftheater nächst der Burg" izena jaso zuen.

## Zuzendariak

* Joseph Schreyvogel (1814-1832)
* Heinrich Laube (1849-1867)
* Hermann Röbbeling (1932-1938)
* Mirko Jelusich (1938)
* Lothar Müthel (1939-1945)
* Raoul Aslan (1945-1948)
* Josef Gielen (1948-1954)
* Adolf Rott (1954-1959)
* Ernst Haeussermann (1959-1968)
* Paul Hoffmann (1968-1971)
* Gerhard Klingenberg (1971-1976)
* Achim Benning (1976-1986)
* Claus Peymann (1986-1999)
* Klaus Bachler (1999tik)

## Iruditegia

* Atari nagusiko eskailerak.
* Gauez.
* Urrutira.
* Alboko ikuspegia.

## Kanpo estekak

* Burgtheater antzokiaren webgunea (Alemanez)
* Datuak: Q308720
* Multimedia: Burgtheater / Q308720
# Burgstädt

Burgstädt Alemaniako hiri-udalerri bat da, Saxonia estatuan. Azken zentsuaren arabera 10.475 biztanle zituen, 25,88 kilometro koadroko azaleran.

## Kanpo estekak

* Datuak: Q71095
* Multimedia: Burgstädt / Q71095
# Borgo Velino

Borgo Velino Italiako udalerri bat da. Rietiko probintzian kokatuta dago, Lazio eskualdean. 925 biztanle ditu, 18,29 kilometro koadroko azaleran banatuta.

## Mugakideak

Borgo Velinok honako udalerri hauekin egiten du muga:
Antrodoco Castel Sant'Angelo Cittaducale Fiamignano Micigliano Petrella Salto

## Kanpo estekak

* Datuak: Q223472
* Multimedia: Borgo Velino / Q223472
# Borgo Valbelluna

Borgo Valbelluna Italiako udalerri bat da. Bellunoko probintzian kokatuta dago, Veneto eskualdean. 13.410 biztanle ditu, 167,69 kilometro koadroko azaleran banatuta.
2019an sortu zuten, Trichiana, Mel eta Lentiai antzinako udalerriak bilduz.

## Mugakideak

Borgo Valbellunak honako udalerri hauekin egiten du muga:
Feltre Sedico Revine Lago Limana Quero Vas Cesiomaggiore Valdobbiadene Santa Giustina Cison di Valmarino Follina

## Kanpo estekak

* Datuak: Q61162252
* Multimedia: Borgo Valbelluna / Q61162252
# Borgo Valsugana

Borgo Valsugana Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 7.021 biztanle ditu, 52,37 kilometro koadroko azaleran banatuta.

## Mugakideak

Borgo Valsuganak honako udalerri hauekin egiten du muga:
Asiago Castelnuovo Levico Terme Novaledo Roncegno Terme Ronchi Valsugana Telve Telve di Sopra Torcegno

## Kanpo estekak

* Datuak: Q246524
* Multimedia: Borgo Valsugana / Q246524
# Borgo a Mozzano

Borgo a Mozzano Italiako udalerri bat da. Luccako probintzian kokatuta dago, Toscana eskualdean. 6.666 biztanle ditu, 72,2 kilometro koadroko azaleran banatuta.

## Mugakideak

Borgo a Mozzanok honako udalerri hauekin egiten du muga:
Bagni di Lucca Coreglia Antelminelli Fabbriche di Vergemoli $^{(en)}$ Gallicano Lucca Pescaglia Villa Basilica Capannori

## Kanpo estekak

* Datuak: Q216492
* Multimedia: Borgo a Mozzano / Q216492
# Borgo Ticino

Borgo Ticino Italiako udalerri bat da. Novarako probintzian kokatuta dago, Piemonte eskualdean. 5.173 biztanle ditu, 13,37 kilometro koadroko azaleran banatuta.

## Mugakideak

Borgo Ticinok honako udalerri hauekin egiten du muga:
Agrate Conturbia Comignago Varallo Pombia Gattico-Veruno $^{(en)}$ Castelletto sopra Ticino Divignano

## Kanpo estekak

* Datuak: Q22098
* Multimedia: Borgo Ticino / Q22098